cyanic-selkie/wikianc huggingface dataset:
Kursas zemiene
Lauksaimniecības zemes
Kursas zemienes smiltāju rajonu iedala divos apakšrajonos: Usmas smiltāju apakšrajonā un Ventas ieplakas apakšrajonā. Robeža starp abiem apakšrajoniem - Abavas lejtece. Dabas apstākļu komplekss pirmajā apakšrajonā ir skopāks un lauksaimniecībai mazāk labvēlīgs nekā otrajā apakšrajonā. Ventas ieplakā sevišķi labi apstākļi lauksaimniecības kultūru audzēšanai ir Ventas ielejā un tās perifērijā. Plašākās virspalu terasēs uz karbonātiskām aluviālām augsnēm ierīkoti labi iekultivēti tīrumi, kur audzē kviešus, cukurbietes u.c. kultūras, kam nepieciešami labi augšanas apstākļi. Otrajā virspalu terasē alūviju bieži vien sedz smilts vai mālsmilts, tāpēc ainavas tur līdzīgas apkārtējās ieplakas ainavām. Palienēs ir labas kvalitātes zālāji. Palienes centrālajā daļā zelmeni veido graudzāles, platlapji, tauriņzieži, bet piegultnes joslā - grīšļi. Apvidos, kas atrodas tālāk no Ventas ielejas, samazinās iekultivēto ainavu vienlaidu platības.
Autoceļš A1 (Latvija)
A1 autoceļš Rīga (Baltezers)—Igaunijas robeža (Ainaži), saukts arī par Tallinas šoseju, ir augstākās kategorijas Latvijas autoceļš, Via Baltica un E67 sastāvdaļa. Autoceļš visā garumā ir noklāts ar asfaltbetona segumu, tā garums Latvijā ir 101,7 km, autoceļš savieno Rīgas apvedceļu ar Igaunijas robežu pie Ainažiem, Igaunijā līdz Tallinai autoceļš turpinās kā 4. šoseja. Autoceļš, sākot no Lilastes līdz pat Igaunijas robežai, neattālinās no Baltijas jūras krasta tālāk par 6 km. Autoceļa tiešā tuvumā atrodas vairāki ezeri, tai skaitā, Lielais un Mazais Baltezers, Dūņezers un Lilastes ezers.
Dmitrijs Jemecs
Dmitrijs Jemecs (ru, dzimis ) ir bērnu-pusaudžu rakstnieks-fantasts.
"Potermānijas" laikā lielu popularitāti ieguva Jemeca grāmatu sērija, kurā tika izmantoti Roulingas grāmatu motīvi,-"Taņa Grotere un burvju kontrobass", "Taņa Grotere un izgaistošais stāvs", "Taņa Grotere un Drevnira tronis". Grāmatu sērija Taņa Grotere bija domāta kā parodija par Hariju Poteru, bet tika apsūdzēta plaģiātā un aizliegta izdošanai dažās valstīs. Tomēr šī grāmatu sērija nemaz nav tik līdzīga Poteram. Taņas Groteres grāmatu sērijas turpinājums un papildinājums ir Mefodijs Buslajevs (sižeti ir savā starpā saistīti).
Precējies, septiņu bērnu tēvs.
Zaķumuiža
Zaķumuiža (arī Zaķi) ir ciems Ropažu novada Ropažu pagastā, Lielās Juglas kreisajā krastā. Attālums līdz pagasta centram Ropažiem — 14 km, līdz novada centram Ulbrokai — 15 km, bet līdz Rīgai — 25 km.
Ādolfs Pilars fon Pilhavs
Dzīvesgājums
22. jūlijā Ādolfs Pilars fon Pilhavs Berlīnē iesaistījās Rietumkrievijas militāri politiskajā padomē barona Ludviga Knoringa vadībā, kurā līdzdarbojās arī lielrūpnieki Andrejs Rēmers (Römmer), Hermanis fon Bergs, krievu ģenerālis Vasīlijs Biskupskis un pulkvedis Pjotrs Durnovo. Padome plānoja pēc Krievijas impērijas atjaunošanas piešķirt neatkarību Polijai un Somijai, bet Baltijas provincēm piešķirt autonomiju, tāpat kā pirmskara Somijas lielhercogistei. Bermonta uzbrukuma sagatavošanas posmā 9. septembrī Pilars fon Pilhavs ieņēma viceprezidenta amatu t. s. Rietumkrievijas valdībā ar ministru prezidentu V.Biskupski priekšgalā.
Viktars Kascjučonaks
Spēlētāja karjera
Savu profesionālā spēlētāja karjeru Kascjučonaks uzsāka 1995. gadā, kad debitēja Austrumeiropas hokeja līgas kluba Minskas "Junost" rindās. Klubā Viktors spēlēja līdz pat 2000.—01. sezonai. No 2001. līdz 2003. gadam Kascjučonaks spēlēja Francijas hokeja līgas klubā HK Bresta. 2006.—07. sezonu Kascjučonaks aizvadīja Krievijas Superlīgas klubā Toljati "Lada". 2007. gada vasarā Kascjučonaks atgriezās Baltkrievijas Ekstralīgas klubā Minskas "Junost", bet 2008. gada vasarā pievienojās Kontinentālās hokeja līgas klubam Habarovskas "Amur". 2009.—10. sezonas gaitā Kascjučonaks pārcēlās uz Maskavas "Spartak" rindām, bet 2010.—11. sezonā spēlēja Minskas "Dinamo" rindās. No 2012. līdz 2014. gadam spēlēja "Yunost" rindās, taču tad noslēdza karjeru.
Manhatana
Manhatanas rajons aizņem 87,0 km² lielu platību (pati Manhatanas sala aizņem tikai 51,8 km²). Pēc 2018. gada datiem Manhatanā dzīvo 1,63 miljoni iedzīvotāju. Tā Amerikas Savienotajās Valstīs ir visblīvāk apdzīvotā teritorija. Manhatanā atrodas Empire State Building, Brodvejas teātris, Kolumbijas Universitāte, Volstrītas finanšu centrs, Linkolna centrs, Hārlema, Amerikas Dabas vēstures muzejs, Chinatown un Centrālparks. Šeit atrodas arī Madison Square Garden, kur mājas spēles aizvada NBA klubs New York Knicks un NHL klubs New York Rangers.
Kolhozs
Latvijā
Katram kolhozam bija noteikti plāna uzdevumi lauksaimniecības produktu pārdošanai valstij. Iepirkuma cenas bija noteiktas zemas. Īpaši pirmajos kolhozu pastāvēšanas gados daudziem produktu veidiem tās bija mazākas pat par ražošanas izmaksām. Tikai pārpalikumu varēja izmantot kolhoznieku patēriņam vai pārdot tirgū.
ISO 3166-2:RU
Atjauninājumi
ISO 3166-2 atjauninājumi:
Parlamentārisms
Parlamentārās sistēmas galvenā pazīme ir pilnīga valdības atbildība parlamentam. Valdību veido parlaments, un parlaments arī ir tiesīgs to atcelt un nomainīt. Valsts galva un valdības galva ir dažādi amati un personas. Valsts galva monarhijās ir monarhs (karalis, firsts, emīrs), bet republikās — prezidents.
SAF Tehnika
Vēsture
2004. gada maijā SAF Tehnika veica akciju publisko piedāvājumu (IPO). Viens no uzņēmuma dibinātājiem, MicroLink, pilnībā vēlējās pārdot sev piederošās akcijas, bet daļa no pārējiem akcionāriem vēlējās pārdot daļu no sev piederošajām akcijām. Akciju publiskā piedāvājuma rezultātā esošie akcionāri no sev piederošo akciju pārdošanas saņēma 22.1 miljonus eiro, bet uzņēmums ar jaunu akciju emisiju piesaistīja 1,71 miljonus eiro lielu kapitālu. Izbraukuma prezentācijas investoriem notika Londonā, Frankfurtē, Stokholmā, Helsinkos, Tallinā. Akcijas tika piedāvātas apmēram 150 institucionālajiem investoriem. Parakstīšanās procesā investoru interese par akcijām pārsniedza piedāvāto akciju apjomu 1,7 reizes. Pēc akciju publiskā piedāvājuma beigām akcijas tika iekļautas biržas Nasdaq Riga Oficiālajā sarakstā ar biržas kodu SAF1R. Informācija akcionāriem un investoriem ir pieejama uzņēmuma mājaslapā — www.saftehnika.com un biržas lapā http://www.nasdaqomxbaltic.com.
Kristovskis
Kristovskis var būt:
Edgars Šneps
Biogrāfija
Pēc basketbolista karjeras beigām Edgars Šneps ir darbojies kā sporta funkcionārs. No 2003. līdz 2005. gadam bija Latvijas nacionālās vīriešu basketbola izlases direktors, vēlāk bija Latvijas Izglītības un zinātnes ministrijas valsts sekretāra vietnieks sporta jautājumos, Latvijas Basketbola savienības viceprezidents. Līdz 2020. gada jūnijam E. Šneps bija LBS ģenerālsekretārs. No 2014. gada ir FIBA Europe valdes loceklis.
Coldplay
"Eksperimentāli albumi un krāsas" 2005—2010
2006. gada oktobrī grupa uzsāka darbu pie sava ceturtā studijas albuma "Viva la Vida or Death and All His Friends" ar Braienu Īno kā producentu. 2007. gada sākumā "Coldplay" paņēma pārtraukumu ierakstu sesijā un apceļoja Latīņameriku, uzstājoties Čīlē, Argentīnā, Brazīlijā un Meksikā. Apvienība atklāja, ka jaunajā albumā jūtama spāņu ietekme; vairākas dziesmas tika ierakstītas baznīcās un dažādās citās vietās Latīņamerikā un Spānijā ceļojuma laikā. Atlikušo 2007. gadu grupa pavadīja ierakstu studijā, galvenokārt kopā ar Braienu Īno. 2008. gada 12. jūnijā albums bija pieejams tā klausītājiem.
Valstu uzskaitījums pēc bezdarba līmeņa
Šajā rakstā uzskaitītas visas valstis un to bezdarba līmenis.
Dāņu valoda
Radniecība
Dāņu valoda vārdu krājuma un gramatikas ziņā ir tuvu radniecīga angļu un vācu valodai, bet dāņu, zviedru un abas norvēģu valodas (būkmols un jaunnorvēģu valoda) būtībā uzskatāmas par vienas valodas dialektiem. Dāņu valodai vislīdzīgākais ir Norvēģijā izplatītais būkmols, kas dāņu valodas pratējiem saprotama bez grūtībām, taču ar nelielām grūtībām tiem saprotama arī zviedru valoda. Savukārt islandiešu un fēru valoda dāņu valodas pratējiem bez papildu apguves nav saprotamas.
Andris Ārgalis
Politiskā darbība
2002. gadā A. Ārgalis tika ievēlēts 8. Saeimā jau no Tautas partijas, šajā sasaukumā bija Saeimas priekšsēdētājas Ingrīdas Ūdres biedrs (no 2004. gada, ieņemot Ērika Jēkabsona vietu). 2005. gadā A. Ārgalis nolika Saeimas deputāta mandātu un atkal tika ievēlēts Rīgas domē, kļuva par domes priekšsēdētāja vietnieku un Rīgas Brīvostas valdes priekšsēdētāju. 2009. gadā kandidēja nākamajās Rīgas domes vēlēšanās, tomēr netika ievēlēts.
Čehijas futbola izlase
Čehijas futbola izlase ir nacionālā futbola komanda, kas pārstāv Čehijas valsti starptautiskās futbola sacensībās. Čehijas futbola izlasi pārvalda Čehijas Futbola asociācija.
Nacionālā okeānu un atmosfēras administrācija
Nacionālā okeānu un atmosfēras administrācija (en, NOAA) ir ASV Komercijas departameta zinātniskā aģentūra, kas nodarbojas ar okeānu un atmosfēras pētījumiem. NOAA veic laikapstākļu prognozēšanu un cilvēku brīdināšanu par dabas stihijām, kā arī jūru un atmosfēras raksturošanu, vada okeānu un piekrastes resursu izmantošanu un aizsardzību, veic pētījumus, lai labāk izprastu apkārtējo vidi. Dibināta 1970. gadā, tās centralais birojs atrodas Rokvilā, Mērilendā. NOAA administrators kopš 2001. gada ir atvaļinātais flotes viceadmirālis Konrāds Lotenbeičers (Conrad C. Lautenbacher).
Gundars Bojārs
2017. gada pašvaldību vēlēšanās Bojārs tika ievēlēts Ādažu novada domē, kandidējot no Latvijas Zaļās partijas saraksta ar pirmo numuru. Šobrīd viņš ir arī uzņēmumu SIA “Vestafume TLG” izpilddirektors, SIA “Moonberry Frost” valdes loceklis un biedrības “Ataru iedzīvotāju biedrība” valdes loceklis.
Kosmos-2471
Tas ir pirmais no modernizēto pavadoņu sērijas GLONASS-K. Tas ir viens no diviem Glonass-K1 kosmiskajiem aparātiem, kas kalpo kā prototipi operacionālajiem Glonass-K2. Pirmoreiz kāds GLONASS pavadonis ievadīts orbītā ar Sojuz raķeti un no Pļeseckas, agrāk visus GLONASS pavadoņus palaida ar Proton nesējraķetēm no Baikonuras.
Ligūrijas jūra
Jūras robeža rietumos tiek vilkta starp Feratas ragu rietumos no Nicas un Revellatas ragu Korsikā.
Ligūrijas jūras ziemeļrietumu krasts jau izsenis ir slavens ar izcilu ainavisko krāšņumu un lielisko klimatu.
Tritons (atoma kodols)
Tritons ir ūdeņraža pārsmagā izotopa — tritija — atoma kodols. Tā masas skaitlis ir 3 un apzīmējums t. Tritons sastāv no viena protona un diviem neitroniem un pieder pie nestabiliem (bēta radioaktīviem) kodoliem. Tā pussabrukšanas periods ir 12,32 gadi.
Miks Indrašis
Miks Indrašis (dzimis Rīgā) ir latviešu hokejists, spēlē labās malas uzbrucēja pozīcijā, Latvijas hokeja izlases dalībnieks. Pašlaik (2023) pārstāv Vācijas klubu Švenningenes "Wild Wings".
Quoted-printable
Kodēšanas noteikumi
Ja kodējamos datos ir pāreja uz jaunu rindu, tad to kodē ar ASCII CR LF secību, neatkarīgi no originālajām baitu vērtībām. Ja baitu vērībām 10 un 13 ir cita nozīme nekā rindas beigas, tad tie ir jākodē kā "=0A" un "=0D".
Tamāra Dauniene
Tamāra Dauniene (dzimusi Kaļagina ) ir bijusī krievu tautības PSRS basketboliste, spēlējusi centra pozīcijā. Pārstāvējusi arī Latvijas PSR. PSRS Nopelniem bagātā sporta meistare.
Amonija hlorīds
Atrašanās dabā
Atrodams vulkāniskos rajonos vietās, kur izdalās vulkāniskās gāzes (fumarolas).
Iegūšana
Rūpniecībā iegūst, laižot oglekļa dioksīdu cauri amonjaka un nātrija hlorīda šķīdumam (amonija hlorīds ir blakusprodukts sodas iegūšanā pēc Solveja metodes):
Īpašības
Reaģējot ar sārmiem, izdalās amonjaks:
Nelsons Anželu Pikē
Formula 1 (2008—2009)
. gadā Pikē bija Renault F1 testu un rezerves pilots, bet. gada sezonā kļuva par Fernando Alonso komandas biedru šajā vienībā. Tāpat kā tēvs savā debijas sacīkstē Nelsinju kvalificējās 21. vietā un vēlāk izstājās. Savus pirmos Formula 1 punktus Nelsinju izcīnīja 2008. gada izcīņā. Viņš pārspēja arī savu komandas biedru Alonso. Pateicoties stratēģijai, Pikē izdevās izcīnīt 2. vietu 2008. gada, par spīti faktam, ka viņš startēja no 17. starta pozīcijas. Tas bija brazīlieša pirmais un vienīgais F1 karjeras goda pjedestāls. Pikē izcīnīja punktus otro sacīksti pēc kārtas, finišējot sestajā vietā. Sezonas gaitā baumoja par to, ka Pikē var tikt atlaists vājā snieguma dēļ.
Džulians Beilijs
Lai gan viņš ir dzimis Lielbritānijā, Džulianu uzaudzināja Spānijā, tomēr savus pirmos panākumus formulu sacīkstēs Beilijs guva, sacenšoties Formula Ford festivālā Brendshečā. 1986. gadā viņš nokļuva Formula 3000. Tur divu gadu laikā viņš izcīnīja vairākas uzvaras un kļuva par pirmo britu, kurš F3000 ir kāpis uz goda pjedestāla augstākā pakāpiena. Tas pievērsa Kena Tairela uzmanību, tādēļ nākamgad Beilijs kļuva par Tyrrell pilotu. Diemžēl mašīna nebija konkurētspējīga, un Beilijam neizdevās izcīnīt nevienu punktu. 1991. gadā Džulians mēģināja atgriezties F1, esot Lotus komandas sastāvā, kas viņam izdevās uz četrām sacīkstēm. Lai gan viņam izdevās izcīnīt vienu punktu, Beilijs zaudēja vietu komandā un devās uz BTCC. Kopš tā laika viņš piedalās pārsvarā salonauto sacīkstēs.
Laikraksts Daily Express ziņoja, ka Beilijs ir slavenā BBC raidījuma "Gāzi grīdā!" maskētais pilots Stigs. Ne Beilijs, ne Top Gear šo informāciju nav komentējuši. Cits F1 pilots, Perijs Makārtijs savā autobiogrāfijā ir rakstījis, ka tēloja Stigu pirmās divas raidījuma sezonas.
Apgaismības laikmets
Apgaismība Latvijā
Izcilākie Rīgas literāti un izglītotākie patricieši no 1750. gadiem pulcējās ap brāļiem Bērensiem, no kuriem ietekmīgākais bija lieltirgotājs, rātskungs un saimnieciskās tiesas prezidents Johans Kristofs Bērenss (1729–1792). Viņa draugu lokam piederēja Rīgas Doma skolas rektors un inspektors Johans Gothelfs Lindners, mācītājs Gotlībs Šlēgelis, Johans Kristofs Švarcs un grāmatizdevējs Johans Frīdrihs Hartknohs (1740–1789). Rīgas un Jelgavas tā laika sabiedrību spēcīgi ietekmēja arī rakstnieks un filozofs Johans Georgs Hāmanis (1730–1788), saukts par "Ziemeļu magu" un Johans Gotfrīds fon Herders (1744–1803), kas Rīgā izveidojās par vēlāk slavenu dzejnieku, teologu un filozofu. Kurzemes hercogistes zemnieku, vēlāk visu latviešu izglītības jomā apgaismības idejas izplatīja Sēlpils un Sunākstes mācītājs, latviešu laicīgās rakstniecības dibinātājs Gothards Frīdrihs Stenders ("Vecais Stenders", 1714–1796).
Atoms Egojans
Mācījās Toronto Universitātē, kur pievērsās īsfilmu veidošanai. Pazīstamākais darbs - Oskaram nominētā un Kannās balvas ieguvušā "Skaistā nākotne" ("The Sweet Hereafter", 1997) par dzīvi mazā ciematiņā pēc traģiskas autokatastrofas.
Aivars Aksenoks
Aivars Aksenoks (dzimis ) ir Latvijas politiķis, pašlaik Nacionālās apvienības biedrs. Bijušais Latvijas tieslietu ministrs un Rīgas domes priekšsēdētājs (pārstāvot partiju "Jaunais laiks").
Antons Drekslers
Biogrāfija
1918. gada 5. janvārī kopā ar Karlu Hareru, Gotfrīdu Federu un Dītrihu Ekartu Minhenē nodibināja Vācu strādnieku partiju, DAP, kuru 1920. gada 24. februārī tika pārdēvēta par Vācu nacionālsocialistisko strādnieku partiju, NSDAP. 1919. gada janvārī Antons publicēja rakstu "Proletāriešu Internacionāļu sabrukums un brālības idejas krahs". Tajā pat gadā parādījās viņa pamflets "Mana politiskā... No vācu strādnieka politiskās dienasgrāmatas", kura piesaistīja Ādolfa Hitlera uzmanību.
Čārlzs Boldens
Čārlzs Frenks "Čārlijs" Boldens jaunākais (Charles Frank "Charlie" Bolden, Jr., dzimis ) ir ASV bijušais astronauts, atvaļināts ASV Jūras kājnieku ģenerālmajors. No 2009. līdz 2017. gadam bijis NASA administrators.
Herzeleid
Albuma veidošana
Pēc līguma noslēgšanas ar ierakstu studiju Motor Music, grupai bija jāatrod ierakstu producents, kas nebija ierasta prakse Austrumvācijā. Iesākumā viņi ieteica Bobu Roku un Riku Rubinu, tomēr studija palūdza viņiem būt mazāk ambicioziem. Galu galā šo pienākumu uzticēja Jākobam Helneram, kas bija pazīstams pēc sadarbības ar Clawfinger.
Izskats
Albuma nosaukums tulkojumā no vācu valodas ir "salauztā sirds", un tas atspoguļo personīgās problēmas, kuras albuma sagatavošanas laikā pārdzīvoja katrs grupas dalībnieks, īpaši Kruspe un vokālists Tils Lindemans, kuri izšķīrās no savām draudzenēm.
Mārtiņš Luters
Jaunības gadi
Iespējams, ka viena no pirmajām luterisma idejām bijusi paša Lutera fundamentālā atklāsme, ka Dievs nav soģis katram kļūmīgam cilvēka solim. Tieši otrādi — Dievs ir tas, kurš piedod un atlaiž grēkus, ja tie tiek neliekuļoti nožēloti. Ne svētie tēvi, pat ne baznīca kopumā, bet tikai paša cilvēka patiesa ticība ir nosacījums viņa dvēseles glābšanai. Tieši šādu Dieva būtību un paša cilvēka individuālo attieksmi pret to Luters arī sāka sludināt Vitenbergā, iegūstot šeit vispārēju atzīšanu. No šāda viedokļa pilnīgi absurda vai pat amorāla sāka izskatīties Romas Katoļu baznīcas īstenotā indulgenču tirgošanas politika. Tā drīzāk bija uzskatāma par šaubīgu naudas izspiešanas veidu no cilvēkiem, jo kādēļ gan viņiem būtu jāmaksā par grēku piedošanu, ja Dievs, būdams visžēlīgs, to dara tāpat, cilvēkam nožēlojot savus grēkus?
Reformācija
1521. gada sākumā Vormsā tika sasaukts Svētās Romas impērijas reihstāgs un 18. aprīlī Luters stājās tā priekšā. Uz Luteru kārtējo reizi tika izdarīts spiediens, lai viņš atteiktos no saviem uzskatiem. Kad viņš atteicās to darīt, viņš tika pasludināts ārpus likuma un viņa darbus pavēlēts iznīcināt. Atpakaļceļā no Vormsas tika noorganizēta Lutera pazušana un paslēpšanās Vartburgas pilī. Šeit Luters pavadīja gandrīz gadu un iztulkoja vācu valodā Jauno Derību. 1522. gadā Luters atgriezās Vitenbergā un uzsāka dievkalpojumu reformu, padarot tos brīvākus un nepiespiestākus.
Lutera mācību atbalstīja plaši iedzīvotāju slāņi- zemnieki, pilsētnieki, kā arī daļa aristokrātijas, jo daudziem nepatika nesamērīgā baznīcas tieksme pēc greznības, bet garīdzniecības morālā degradācija diskreditēja arī feodāļu varu. Līdz ar to kristietība Eiropā Lutera mācības rezultātā izrādījās sašķelta. Romas pāvests bija spiests piekāpties un ne tikai atzīt reliģisko plurālismu, bet uzsākt arī pašas katoļu baznīcas reformēšanu (Kontrreformācija), jo arī Eiropas karaļu un hercogu atbalsts un lojalitāte tam bija svarīgi. Parādījās populārs Lutera mācības simbolisks apzīmējums — "Luters gāza no troņa pāvestu un tā vietā iecēla Bībeli".
1525. gada 15. jūnijā Luters apprecējās ar bijušo cisterciešu mūķeni Katrīnu fon Boru. Turpmākos gadus viņš bija aizņemts jaunās baznīcas organizēšanā, kā arī piedalījās Vecās Derības tulkošanā. Visa Bībele vācu valodā tika izdota 1534. gadā.
Putnu vērošana
Putnu vērošana ir hobijs, kas ietver putnu vērošanu dabā un parasti ir saistīts ar padziļinātu interesi par tiem, izpēti, kā arī iegūtās informācijas apkopošanu, ziņošanu par neparastākajiem novērojumiem putnu vērotāju vidē un profesionāliem ornitologiem.
Īspirkstu mizložņa
Barība
Īspirkstu mizložņa galvenokārt barojas ar kukaiņiem un to kāpuriem, arī ar zirnekļiem un nelielā daudzumā ar sēklām. Barību parasti meklē koka stumbru mizas spraugās un zem mizas, lai gan reizēm pārbauda arī mūra sienu spraugas un uzlasa barību no zemes.
Belskas apriņķis
Belskas apriņķis ir apriņķis Polijā, Podlases vojevodistes dienviddaļā. Robežojas ar Podlases vojevodistes Bjalistokas, Hajnuvkas, Semjatičes un Visokes Mazoveckes apriņķiem.
SPSS
SPSS (Statistical Package for the Social Sciences) ir prognozējošās analītikas un statistiskās analīzes programmatūras pakotne. Tā ir viena no vadošām programmatūrām šajā jomā pasaulē.
Iespējas
Kopumā SPSS statistiskā analīze nodrošina ļoti plašas iespējas, taču laika rindu analīzes plašākas iespējas piedāvā cita pakotne ar nosaukumu EViews. SPSS programmatūras iespējas ir atkarīgas no pieejamiem moduļiem.
Valodu atbalsts
IBM SPSS Statistics Base un visi moduļi ir pieejami angļu, japāņu, franču, vācu, spāņu, ķīniešu, poļu, korejiešu un krievu valodā.
Celms (nozīmju atdalīšana)
Celms var būt:
Latvijas PSR Nopelniem bagātais mākslas darbinieks
LPSR Nopelniem bagātais mākslas darbinieks bija goda nosaukums, ko nodibināja Latvijas PSR Augstākās Padomes prezidijs, lai apbalvotu mākslas darbiniekus par izciliem sasniegumiem mākslā, teātrī, kino, koncertprogrammās, kā arī par nopelniem mākslinieku sagatavošanā un apmācīšanā.
Māris Purgailis
Politiskā darbība
1998. gadā M. Purgailis iestājās Tautas partijā, bet 2000. gada oktobrī izstājās no tās un pārgāja uz partiju "Latvijas ceļš". 2001. gadā nesekmīgi kandidēja Rīgas domes vēlēšanās no "Latvijas Ceļa" saraksta. Tāpat netika ievēlēts arī 2005. gada Rīgas domes vēlēšanās.
Baltic Kristina
Baltic Kristina darbība Rīgā
Prāmja darbības pirmajā pusgadā tika pārvadāti vairāk nekā 28 000 pasažieri, vairāk nekā 2000 vieglo automašīnu un 1990 kravas vienību. Tika pieņemts lēmums palaist līnijā Rīga—Nineshamna vēl vienu kravas prāmi — Gute, tiešajā konkurencē ar kuģniecības kompāniju Scandlines kurai līnijā Ventspils—Nineshamna kursēja kravas prāmis Fellow. Ventspils—Nineshamna maršruts ir turpat vai 2 reizes īsāks un līdz ar to stipri rentablāks, kā rezultātā kompānija "Rīgas Jūras Līnija" sāka ciest zaudējumus. Bankai vairs netika maksāts parāds, kompānijai parādījās nenomaksāti rēķini par degvielu un prāmis tika arestēts. Pēcāk kompānija "Rīgas Jūras Līnija" tika atzīta par bankrotējušu un kuģis Baltic Kristina tika pārdota izsolē.
Latvijas reģionālie autoceļi
Pēc 2017. gada 31. decembra datiem Latvijā reģionālo autoceļu garums sasniedza 5457 km, no kuriem ar asfaltbetona jeb melno segumu noklāti 4626 km, bet ar grants vai šķembu segumu - 831 km.
Velsas ponijs (sekcija B)
Velsas ponijs (sekcija B) jeb vienkārši Velsas ponijs ir viena no četrām Velsas poniju šķirnes sekcijām. Velsas ponijiem kopumā izšķir sekciju A — Velsas kalnu ponijs, sekciju B — Velsas ponijs, sekciju C — Velsas braucamā tipa ponijs, sekciju D — Velsas braucamais ponijs.
Izskats un raksturs
Velsas ponijs ir elegants un smalki veidots, tā izskatā var saredzēt arābu zirga ietekmi. Tā maksimālais pieļaujamais augstums skaustā ir 1,37 m Lielbritānijā un 1,47 m ASV. Lai arī ponijs ir smalki veidots, tā kauli nedrīkst būt pārāk viegli, tiem ir jābūt spēcīgi veidotiem. Kakls Velsas ponijam ir garš un izliekts skaistā arkā, kā arī tam ir īsa, muskuļaina mugura, platas krūtis un jaudīgi krusti. Galva ir maza, ar mazām smailām austiņām, acis lielas un izteiksmīgas, arī nāsis ir lielas un plaši atvērtas.
Velsas ponijs var būt jebkurā krāsā, izņemot raibās krāsas kā dārka un lāsumaina.
Vēsture
Par šķirnes ciltstēvu kļuva ērzelis Merlins, kas bija Derlija arābu zirga dēls, piedzimis Velsas kalnu ponija ķēvei. Šķirnes rašanās iesākumā Velsas ponijus sauca arī par merliniem. Velsas ponija izveidē tika izmantots arī Velsas braucamā tipa poniju (sekcija C) ponijs. Velsas ponijs kļuva par galveno Velsas zemnieku jājamzirgu. Toties mūsdienās tas ir ļoti populārs un universāls bērnu jājamzirgs, un tā daudzveidīgie talanti atļauj šķirni pielietot visdažādākajos sporta veidos, bet vispopulārākais pielietojums ir konkūrs.
Wikimedia Foundation
2017. gadā organizācijā strādāja ap 300 cilvēki, tās ieņēmumi bija 109 miljoni ASV dolāru. Organizāciju kā izpilddirektore vada Marjana Iskandera, bet organizācijas valdes priekšsēdētāja ir Marija Sefidari.
Tirēnu jūra
Tirēnu jūra (it, fr, co, sc) ir Vidusjūras daļa, rietumos no Apenīnu pussalas, starp Sicīliju, Sardīniju un Korsiku. Ziemeļrietumos atrodas Ligūrijas jūra, dienvidrietumos ir atklātā Vidusjūra, bet ar Mesīnas šaurumu dienvidaustrumos ir savienota ar Jonijas jūru. Rietumos starp Sardīniju un Korsiku ir vēl Bonifačo šaurums, kas savieno Tirēnu jūru ar pārējo Vidusjūru.
Vēsture
itāļu kruīza kuģis Costa Concordia novirzījās no kursa, apgāzās un nogrima seklajos Tirēnas jūras ūdeņos pie Džiljo salas. Bojā gāja 33 cilvēki (27 pasažieri, 5 apkalpes locekļi un 1 glābējs).
2. gads
2. gads bija parastais gads, kas pēc Gregora kalendāra sākās otrdienā.
Gunārs Jākobsons
Biogrāfija
1959. gadā absolvējis Latvijas Valsts Universitātes Juridisko fakultāti.
Latvijas futbola izlase 1998. gada Pasaules kausa kvalifikācijā
Latvija - Igaunija
1997. gada 6. septembris
Skotija - Latvija
Celtic Park, Glāzgova; skatītāji: 47 613; tiesnesis - Pillers (Ungārija)
Latvijas galvenie autoceļi
Pēc 2016. gada 1. janvāra datiem Latvijā galveno autoceļu kopgarums bija 1672 km, visi ar asfaltbetona segumu.
Attīstības stratēģija 2020—2040
Stratēģijas mērķis ir izveidot vienotu, drošu un efektīvu valsts autoceļu tīklu, kas nodrošinās Rīgas apvedceļa sasniedzamību no jebkura administratīvā centra Latvijā ne ilgāk kā divu stundu laikā.
3. gads
3. gads bija parastais gads, kas pēc Gregora kalendāra sākās trešdienā.
Džuzepe Verdi
1850. gadu operas
"Rigoleto" un "Trubadūra" uzvedumiem bija milzīgi panākumi, turpretī cits liktenis piemeklēja "Traviatu". Tās pirmuzvedums Venēcijā 1853. gada martā bija neveiksmīgs — operu izsvilpa. Mūsu laikos grūti saprast tādas operas neveiksmi, kas pieder pie iemīļotākajām visas pasaules teātros. Neveiksmes iemesls meklējams tiem laikiem neparastajā "Traviatas" sižetā: Dimā (dēla) sadzīves drāma "Kamēliju dāma", kur galvenā varone ir kurtizāne, kritusi sieviete (tiešs itāļu vārda "la traviata" tulkojums; burtiski no ceļa — tra via — nogājusi sieviete), likās rupjš uz operas skatuves. Sadzīves sižeti bija atļauti tikai komiskā operā, bet ne operā ar traģisku saturu. Viduslaiku vietā parādīta tagadne, piļu un pazemes romantikas vietā — Parīzes salons vai vasarnīca pie Parīzes, kamzoļos un ar zobeniem greznoto hercogu un augstmaņu vietā — vīrieši un dāmas laikmetīgos kostīmos, — tas bija operā pārāk neierasti. "Traviata" — intīma, psiholoģiska sadzīves opera sagrāva nostabilizējušos tradicionālo uzskatu par itāļu operu.
Pāvels Armands
Biogrāfija
Dzimis 1902. gada 23. aprīlī Puškinā tekstilrūpnieka Nikolaja Armanda un viņa sievas Renē, dzimušas Derbenvilas (d’Herbenville) ģimenē. Viņa mātesmāsa bija Ļeņina līdzgaitniece Inese Armanda (dzimusi Derbenvila). Piedalījās Krievijas pilsoņu karā.
Feodālisms
Saimnieciskā sistēma
Arī pašas Eiropas jaunās nozares, it īpaši tekstilrūpniecība un tirdzniecība ar tās produkciju, veicināja arvien ciešāku saimniecisko saišu nostiprināšanos. Antverpene, Brige, Ģente, sāka veidoties par starptautiskiem komerciāliem centriem. Savukārt Hanzas savienība, kuras veidošanās aizsākās ar tirdzniecības līguma noslēgšanu starp Hamburgas un Lībekas tirgotājiem, vēlāk parakstīja līgumu arī ar Flandriju (Brigi). Hanzas savienības tirdzniecības sakari aptvēra Baltijas un Ziemeļjūras piekrasti, tās tirdzniecības faktorija bija arī Kadisā, Spānijas dienvidu piekrastē. Savukārt Venēcijas un Dženovas tirgotāji rezidēja visā Vidusjūrā, kā arī Anglijā. Visām tirdzniecības līgām bija izeja arī uz Melno jūru. Vēlāk izveidojās arī citas tirdzniecības savienības, kā, piemēram, Kalmāras savienība starp Ziemeļvalstīm 1397. gadā un Lietuvas un Polijas savienība 1386. gadā.
Eiropā feodālisma laikmetā notikušās izmaiņas radīja virkni priekšnoteikumu kontinenta progresam līdz pat mūsdienām. Viens no šiem faktoriem bija jaunievedumi dažādās jomās, tai skaitā zemes apstrādes tehnoloģijā. Arī ūdens un vēja dzirnavu izmantošana radīja apvērsumu kalnrūpniecībā, daudzkārt paaugstinot darba ražīgumu. Virkne jaunievedumu parādījās arī metalurģijā. Tādējādi arvien lētāki kļuva un plašāku izplatību ieguva metāla darbarīki, kā arī ieroči.
Trūkumi
Šo situāciju veiksmīgi izmantoja turku ciltis — osmaņi (pēc to valdnieka Osmana I (v.1281.—1326.g.) vārda). Viņa valdīšanas laikā osmaņu turki no Bizantijas atkaroja nelielu placdarmu Anatolijas pussalā, no kurienes tie uzsāka arvien dziļākus reidus novājinātās Bizantijas teritorijā. 14.—15. gadsimta mijā turki jau bija sagrābuši gandrīz visu Mazāziju, un uzsāka nepārtrauktus uzbrukumus Peloponēsai un Valahijai, līdz Bulgārija un Serbija drīz vien kļuva par turku vasaļvalstīm.
Mohameds El Barādeī
Izglītība un karjeras sākums
Dzimis Kairā. 1962. gadā Kairas Universitātē pabeidzis bakalaura studijas tiesību zinībās. Pēc tam ieguvis starptautisko tiesību maģistra grādu Ženēvas Starptautisko attiecību institūtā. 1974. gadā ieguvis juridisko zinātņu doktora grādu Ņujorkas Universitātes Tiesību skolā.
Darbība 2011. gada Ēģiptes revolūcijas laikā
2012. gada 28. aprīlī El Barādeī nodibināja Konstitūcijas partiju. 24. novembrī šī partija kopā ar citām sekulārām partijām izveidoja Nacionālo Glābšanas fronti, koalīciju pret Musulmaņu brālības atbalstīto un demokrātiski ievēlēto prezidentu Muhammadu Mursī. Musulmaņu brālības ietekme pastiprinājās, Mursī atteicās veidot koalīcijas valdību. 2013. gadā 3. jūlijā valstī notika militārais apvērsums un Mursī tika gāzts. El Barādeī atbalstīja militāristu plānu, domājot, ka tādējādi būs iespējams īstenot politiskās pārmaiņas Ēģiptē. 14. jūlijā viņš kļuva par viceprezidentu (pagaidu amatā), atbildīgu par starptautiskajiem sakariem. Bet 14. augustā, kad Drošības spēki nežēlīgi apspieda pret Mursī gāšanu protestējošos musulmaņus, nogalinot simtiem iedzīvotāju, El Barādeī atteicās no viceprezidenta amata, protestējot pret militārā režīma metodēm. Par šo lēmumu El Barādeī tika izvirzīta apsūdzība tiesā par "uzticības nodevību". Pēc šiem notikumiem El Barādeī atstāja Ēģipti un atgriezās Eiropā.
Progress M-62
Krava
Kopējā kravas masa bija 2431 kg. Tajā ietilpa degviela stacijas dzinējsistēmai, skābeklis, ūdens, pārtikas preces, apģērbs, medicīniskās iekārtas apkalpei.
Atsauces
Progress M-62
Garanča
Garanča (vīriešu dzimtē Garančs) ir latviešu cilmes uzvārds, kas radies no vietvārda Garanči. Cilvēki ar šo uzvārdu:
Saragosa
Ekonomikā pazīstama ar Opel autorūpnīcu pilsētas pievārtē.
Vēsture
Pēc leģendas 5. gadsimtā pilsētā sludināja apustulis Jēkabs, kuram Saragosas pašreizējās katedrāles vietā parādījusies Jaunava Marija.
Hajnuvka
Rakstos pirmoreiz minēta XVI gs. un nosaukta kāda karaļa virsnieka, kurš uzraudzīja Polijas karaļa īpašumu - Belovežas gāršu, vārdā. Pirmā pasaules kara laikā vācu varas iestādes Hajnovkā izbūvēja vairākas kokapstrādes rūpnīcas. Pēc Staņislava Bulaka-Balahoviča kaujinieku internēšanas 1920. gadā, tiem tika atļauts apmesties pilsētā un tās apkārtnē.
Princips
Princips var būt:
Velsas kalnu ponijs
Izskats
Velsas kalnu ponijs var būt jebkurā krāsā, izņemot raibās krāsas kā dārka un lāsumaina.
Vuvei
Vuvei ir svarīgs daoisma pamatprincips, kas iekļauj zināšanas par cilvēka rīcību. Vuvei nozīmē dabisku darbību jeb darbības esamību, neveicot darbību. Piemēram, planētas rotē — tās vienkārši rotē, bet tās pašas nepiespiežas, lai rotētos, vai koki aug, bet koki paši nedara augšanu. Daoisms māca, ka šāds stāvoklis (vuvei) ir mērķis, pēc kura cilvēkam ir jātiecas.
Tomijs Robredo
Tomijs Robredo (es: dzimis Hostalrikā, Spānijā) ir profesionāls spāņu tenisists. Savu profesionāļa karjeru uzsāka 1998. gadā. T. Robredo labākais sasniegums ATP Tūres rangā ir sasniegtā 5. vieta, kas tika sasniegta, dubultspēlēs — 16. vieta. Pirmoreiz vienspēļu ranga pirmajā desmitniekā viņš iekļuva, taču augstāko pozīciju rangā sasniedza īsi pēc uzvaras Hamburgas Masters turnīrā. Kopā ar Spānijas Hofmaņa kausa izlasi izcīnījis divus Hofmaņa kausus.
Ķivuļi
Ķivuļi bija pieturas punkts dzelzceļa līnijā Rīga—Ērgļi starp pieturām Jauncekule un Bajāri. Tas atradās Ropažu novada Ropažu pagasta dienvidaustrumos. Pietura atradās meža vidū, blakus viensētai "Ķivuļi".
Vēsture
Pieturas punkts atvērts. Tajā pašā gadā uzbūvēta arhitekta Voldemāra Ozoliņa projektēta koka stacijas ēka. Pieturas punkts slēgts līdz ar dzelzceļa līnijas slēgšanu 2009. gadā.
HSBC
HSBC Holdings plc ir Anglijā un Velsā reģistrēta atklāta akciju sabiedrība, kura galvenokārt nodarbojas ar finanšu pakalpojumiem. 2008. gada Forbes Global 2000 indeksā atzīta par lielāko pasaules uzņēmumu, bet 2008. gadā žurnāls The Banker atzinis HSBC zīmolu par vērtīgāko bankas zīmolu.
Amonija karbonāts
Īpašības
Amonija karbonāts ir visai nestabils kā cietā veidā, tā arī šķīdumā. Jau istabas temperatūrā lēnām atšķeļ amonjaku, veidojot amonija hidrogēnkarbonātu. Paaugstinātā temperatūrā ātri sadalās par amonjaku, ogļskābo gāzi un ūdeni:
Egejas jūra
Vēsture
Egejas jūras krastos veidojās pirmās demokrātijas un tā kalpojusi par dažādu kultūru kontakta punktu.
Bendžamins Franklins
Bendžamins Frenklins izgudroja zibensnovedēju, bifokālās brilles un daudzus citus mūsdienās izmantojamus priekšmetus. Viņš izveidoja Amerikā pirmo bibliotēku, kurā izsniedz grāmatas uz mājām, un pirmo ugunsdzēsības departamentu Pensilvānijas štatā, kas bija viens no pirmajiem brīvprātīgo ugunsdzēsēju dienestiem Amerikā. Viņš pirmais ierosināja ideju par koloniālo vienotību un ideju par amerikāņu nāciju. Amerikas revolūcijas laikā viņš nodrošināja franču aliansi, kas palīdzēja īstenot ideju par ASV.
Antifašisms
Antifašisms kļuva plaši izplatīts līdz ar fašisma popularitātes pieaugumu daudzās pasaules valstīs 20. gadsimta 20. gados. Starp antifašisma pārstāvjiem pastāv vairāki virzieni. Vieni no lielākajiem opozicionāriem fašistiskajai ideoloģijai ir kreisās politikas pārstāvji, piemēram, sociālisti, komunisti un arī kreisi noskaņoti anarhisti, jo viņu ideoloģija aizstāv kosmopolītiskus uzskatus par cilvēku tautībām, noliedz antisemītismu un rasismu. Liberāļu starpā antifašisms ir saistīts ar to antitotalitāro pozīciju. Reliģiskais antifašisms ir saistīts ar atsevišķu reliģiju uzskatu par to, ka fašistiskā ideoloģija grauj morāles un ētikas vērtības.
Kalē
Kalē (fr) ir pilsēta Francijā, te atrodas nozīmīga prāmju osta.
Silēzijas vojevodiste
Pilsētas
Vojevodistē ir 71 pilsēta (trekninātas pilsētas ar apriņķa tiesībām):
Vatrāne (stacija)
Vatrāne bija pieturas punkts dzelzceļa līnijā Rīga Preču—Ērgļi starp Kastrānes un Ķeipenes pieturām, Ogres novada Ķeipenes pagastā, 66 km attālumā no Rīgas. Pietura atradās blakus Vatrānes ciemam.
Šeņdžeņa
Šeņdžeņa oficiāli tika izveidota 1979. gadā Baoaņas apriņķa teritorijā. Šeņdžeņas nosaukums radies no kādas mazas pilsētiņas nosaukuma šajā apgabalā, kurā atradās dzelzceļa stacija, kas bija galapunkts Kolūnas—Kantonas dzelzceļa līnijā. 1980. gadā Šeņdžeņa kļuva par pirmo speciālo ekonomisko zonu Ķīnā. Laika gaitā tā ir bijusi viena no veiksmīgākajām tāda veida zonām. Tā ir Ķīnas kontinentālās daļas dienvidu finanšu centrs, te atrodas Šeņdžeņas fondu birža, kā arī vairāki augsto tehnoloģiju uzņēmumi. Šeņdžeņā ir trešā noslogotākā konteineru osta Ķīnā pēc Šanhajas un Honkongas. Cilvēki pilsētas teritorijā ir apmetušies jau kopš senajiem laikiem. 2017. gadā pilsētā dzīvoja 12,5 miljoni cilvēku. 2011. gadā šeit notika Vasaras Universiāde.
Mangustu dzimta
Barība
Mangustu dzimtas dzīvnieki pamatā barojas ar kukaiņiem, krabjiem, sliekām, ķirzakām, čūskām, nelieliem putniņiem, grauzējiem, olām un maitu. Viens no populārākajiem mangustiem Indijas mangusts (Herpestes edwardsii) ir pazīstams ar savu spēju nogalināt indīgas čūskas. Bet slaveni tie ir tieši ar spēju nogalināt kobras. Mangusti to spēj izdarīt, pateicoties savai veiklībai, biezajam kažokam un acetilholīna receptoriem, kas izstrādā mangustiem imunitāti pret čūsku indi. Mangusti, ja iespējams, izvairās no kobrām un kobru gaļu pēc veiksmīgās cīņas neēd. Pateicoties šīm īpašībām, Indijā mangustus tur kā mājdzīvniekus, lai pasargātu mājokļus no kobrām un citām čūskām.
Telstar 14R
Telstar 14R bija paredzēts, lai nomainītu 2004. gadā palaisto Telstar 14 (Estrela do Sul), kurš darbojās uz nepilnu jaudu, jo tam nebija atvēries viens saules bateriju panelis.
Sugababes
Sugababes ir Londonā bāzēta Anglijas popmūzikas grupa, kas ir dibināta 1998. gadā. Pašlaik grupas sastāvā ir Deidi Rendža, Amalle Berabaha un Džeida Evena. "Ginesa pasaules rekordi" grupu ir nosaukuši par 21. gadsimta veiksmīgāko sieviešu ansambli. Grupa ir izdevusi sešus singlus, kas sasnieguši Apvienotās Karalistes topa pirmo vietu, kā arī 18 singlus, kas ierindojušies Apvienotās Karalistes topa pirmajā desmitniekā.
70. Kinoakadēmijas balva
Nominācijas 10. februārī paziņoja Kino mākslas un zinātnes akadēmijas prezidents Roberts Reme un Aktrise Džīna Deivisa. Visvairāk nominācijas (četrpadsmit) saņēma filma "Titāniks". Visvairāk balvu (vienpadsmit) saņēma filma "Titāniks"
== Galvenās balvas == Uzvarētājs atzīmēts treknrakstā.
Suntaži (stacija)
Suntaži bija dzelzceļa stacija dzelzceļa līnijā Rīga Preču—Ērgļi starp Kastrānes un Sidgundas pieturām. Tā atradās Ogres novada Suntažu pagastā blakus Suntažiem. Pirms līnijas slēgšanas Suntaži bija vienīgā stacija posmā no Sauriešiem līdz Ērgļiem, kurā varēja izmainīties vilcieni.
WordPress
WordPress ir bezmaksas un atvērtā koda tīmekļa žurnālu programmatūra, kas rakstīta PHP, bet datus glabā MySQL datubāzē. WordPress ir balstīts uz b2/cafelog programmatūras.
Ji Dzjaņliaņs
Ji Dzjaņliaņs dzimšanas gads ir bijis diskutabls jautājums, jo dažos dokumentos kā viņa dzimšanas gads ir norādīts 1984. gads,  taču viņa oficiālais dzimšanas datums ir.
Lībijas pilsoņu karš (2011)
Nemieri
Lībijā sākās masu protesti lielākajās pilsētās, kurus drošības spēki vardarbīgi izdzenāja. Policijas vardarbīgās rīcības Bengāzī dēļ protesti strauji pārauga austrumu cilšu bruņotā dumpī, dumpinieku zemessargiem pārņemot kontroli pār valsts austrumu apgabaliem. Starptautiskās cilvēktiesību organizācijas konstatēja virkni nopietnu cilvēktiesību pārkāpumu, Starptautiskā krimināltiesa brīdināja M. Kadāfi par viņa režīma veiktajiem cilvēktiesību pārkāpumiem. Lībija kategoriski noliedza jebkādus noziegumus pret savu tautu, kategoriski noraidīja apsūdzības uzbrukumos civiliedzīvotājiem, apgalvojot, ka lojālie spēki cīnās nevis ar civiliedzīvotājiem, bet gan ar "Al-Qaida" teroristiem, kas nostiprinājušies Bengāzī pilsētā. Tripole piedāvāja ASV un "Human Rights Watch" nosūtīt misiju, kas iepazītos ar situāciju Lībijā klātienē. Šāda misija netika nosūtīta.
Pilsoņu kara oficiālās beigas
23. oktobrī Lībija pasludināja tautas atbrīvošanos pēc 42 gadus ilgušās diktatora Muammara Kadāfi valdīšanas, kas beidzās ar viņa sagūstīšanu un nogalināšanu, kas nozīmēja faktisko astoņus mēnešus ilgušā pilsoņu kara beigas. Uzstājoties svinīgā ceremonijā par godu šim notikumam, Lībijas Pagaidu pārejas nacionālās padomes vadītājs Mustafā Abdels Džalils paziņoja, ka jaunā valsts, kas tiks izveidota pēc atbrīvošanās no Muammara Kadāfi režīma, dzīvos pēc šariata likumiem, un visas Kadāfi ieviestās modernizācijas normas, kas tiem neatbilst, tiks atceltas.
Fēru Salu futbola izlase
Sastāvs
Šāds sastāvs tika pieteikts UEFA Nāciju līgas mačiem pret Latviju un Andoru, 10 un 13 oktobrī 2020.
Elviss Želubovskis
Spēlētāja karjera
Savu profesionālā spēlētāja karjeru Želubovskis uzsāka 2003. gadā, kad spēlēja Latvijas hokeja līgas kluba Rīgas "Prizma" rindās. Tās sastāvā viņš piedalījās arī Latvijas U-18 čempionātā. 2004-05 sezonā Želubovskis spēlēja SK Rīga 20 sastāvā, bet 2005-06 sezonā - HK Rīga 2000 sastāvā spēlēja gan Latvijas, gan Baltkrievijas čempionātos, kļūstot par Latvijas čempionu. 2006-07 sezonā Želubovskis atgriezās SK Rīga 20 kluba rindās.
Algonkinu valodas
Izplatība
Mikmaku (ap 9000 runātāju), malesītu-pasamakodu (ap 1000), austrumabenaku, rietumabenaku, etčeminu, masačūsetsu, pekotu, mahikāņu, delavaru, nantikoku, pouhatanu u.c. valodas, kopskaitā ap 20, pieder pie austrumu grupas. Visas šīs valodas bija izplatītas gar Atlantijas okeāna piekrasti. Tāpēc tās ļoti agri saskārās ar eiropiešu kolonizāciju un, izņemot pirmās divas, mūsdienās ir gandrīz izmirušas.
Kevins Makheils (1957)
Kevins Edvards Makheils (en; dzimis ) ir bijušais amerikāņu basketbolists, tagad — basketbola treneris, spēlējis spēka uzbrucēja un centra pozīcijās, bijis ASV basketbola izlases dalībnieks. Pašlaik (2013) ir NBA kluba Hjūstonas "Rockets" galvenais treneris.
Ērgļi (putni)
Kopīgās īpašības
Lielākā daļa ērgļu sugu kopīgi ar maitas putniem ir vieni no vislielākajiem plēsīgajiem putniem. Visām ērgļu sugām mātītes ir lielākas nekā tēviņi. Mazākais no ērgļiem ir Nikobāru čūskērglis (Spilornis klossi), kura mazāko īpatņu garums ir 38 cm, spārnu izplētums 85 cm, svars apmēram 450 g. Lielākie ērgļi apskatāmi sekojošā tabulā:
Glāss
Glāss var būt:
Hobby Hall Suomi
Vēsture
2021. gada 17. jūnijā tika pabeigta Hobby Hall Group un Lietuvas uzņēmuma UAB Pigu apvienošanās grupā PHH Group. Ar laiku hobbyhall.fi pārgāja uz grupas vienotu tiešsaistes mazumtirdzniecības platformu.
Semjatiče
1944. gada aprīlī Armia Krajowa kaujiniekiem pilsētas apkārtnē izdevās iegūt nokritušās vācu raķešu V-2 daļas, vēlāk nogādājot tās britiem.
Čuvašu valoda
Čuvašu valoda (Чăваш чĕлхи) ir tjurku saimes valoda, kurā runā Krievijas vidusdaļā Pievolgā galvenokārt čuvaši. Tā ir vienīgā dzīvā oguru atzara valoda.
Čuvašu valoda ir oficiālā valoda Čuvašijas Republikā un tajā runā vairāk kā 1 miljons cilvēku.
STS-123
4. diena, 1. iziešana kosmosā (13. — 14. marts)
Pa to laiku Kanādas inženieri ielādēja jauno programmas ielāpu, bet SPDM joprojām nedarbojās. Tad viņi secināja, ka Dextre problēmas ar enerģiju radīja slikts datu kabeļu savienojums uz paletes. Speciālisti cerēja, ka, pievienojot SPDM pa tiešo pie stacijas manipulatora, būs labs kabeļu savienojums, un problēma tiks atrisināta.
8. diena, 3. iziešana kosmosā (17. — 18. marts)
17. martā 22:51 UTC sākās 3. iziešana kosmosā, kuru veica Ričards Linehens un Roberts Bēnkens. Kosmonauti pabeidza Dextere manipulatora montāžu — pievienoja instrumentu turētāju, kā arī kameras un apgaismojuma iekārtu (Camera Light Pan Tilt Assembly, CLPA). Viņi sagatavoja Spacelab paleti atgriešanai atpakaļ kosmoplāna kravas telpā. Pēc tam uz atklātās platformas ESP-2 pie Quest slūžu kameras viņi uzstādīja vairākas stacijas rezerves daļas, starp kurām bija manipulatora Canadarm2 savienojums un divas strāvas pārslēgšanas ierīces DCSU. Kosmonauti mēģināja uzstādīt eksperimentu iekārtu MISSE 6 pie Columbus moduļa, bet nevarēja atvērt turētājbultas.Ārpuskuģa aktivitātes beidzās 18. martā 05:44 UTC, ilgums 6 stundas 53 minūtes.
9. diena (18. — 19. marts)
Eijārs un Džonsons vadīja stacijas manipulatoru, un Special Purpose Dexterous Manipulator tika pārvietots uz Destiny laboratorijas augšpusi pie viena no manipulatora satveršanas vietām, kurai ir elektroenerģijas un datu savienojums. Pēc tam Džonsons un Reismens ar Canadarm2 pārvietoja tukšo Spacelab Logistics Pallet uz Endeavour kravas telpu.
Zīlītes tipa lampa
Ārējās saites
The Acorn Tube
Latīņamerika
Valstis
Latiņamerikā ietilpst valstis, kurās ir izplatītas romāņu valodas.
OpenGL
Dokumentācija
Par OpenGL 2.0 un turpmākajām versijām:
Vēsture
90. gadu sākumā Silicon Graphics (SGI) bija vadošā kompānija, kas nodrošināja 3D grafiku darbstacijām. Tās veidotā IRIS GL lietojumprogrammas saskarne bija iecerēta kā "mākslas darbs" un kļuva par de facto industrijas standartu, aptumšojot atvērtos standartos bāzēto PHIGS. Tas izdevās pateicoties tam, ka IRIS GL bija vieglāk lietot, un arī tāpēc ka tā atbalstīja tūlītējā režīma (immediate mode) renderēšanu. Salīdzinājumam PHIGS bija grūti lietojams un no funkcionalitātes viedokļa novecojis.
SGI konkurenti (ieskaitot Sun Microsystems, Hewlett-Packard un IBM) arī bija spējīgi tirgū piedāvāt 3D aparatūru, kurā bija atbalstīti ar PHIGS standartu savietojami standarti. Tas vājināja SGI tirgus daļu, kolīdz citi 3D aparatūras ražotāji ienāca tirgū. Cenšoties mainīt tirgu sev par labu, SGI pieņēma lēmumu IrisGL API izplatīt kā atvērto standartu.
OpenGL 3.0
Tas paģēr būtiskas daļas OpenGL lietojumprogrammas saskarnes daļas mainīšanu. Savukārt šī objektu modelī bāzētā izmaiņa ir būtisks solis prom no stāvoklī bāzētas sistēmas uz objektorientētu sistēmu.
Objektu radīšana ir kļuvusi atomiska; viens funkcijas izsaukums rada pilnībā noformētu objektu. Objektu koplietošana renderēšanas kontekstu vidē (across rendering contexts) ir noteikta katra objekta līmenī (at the per-object level); tas implementācijai sniedz iespēju lietot virkņdrošus (thread-safe) funkcijas izsaukumus uz šiem objektiem. Atomiskā objekta radīšana ir iespējama pateicoties detalizēta tipa veidnes objekta radīšanai (a template object of a particular type). Veidnes objekti ir līdzīgi C valodā izmantotajiem heterogēnajiem apkopotajiem datu tipiem (structs), ar to atšķirību, ka tie var tikt paplašināti ar jauniem objektiem bez pārkompilācijas. Atribūti tiek uzstādīti veidnes objektā, kolīdz lauki heterogēnajiem apkopotajiem datu tipos var tikt uzstādīti. Pēc tam veidnes objekts tiek nodots atbilstošajai objekta radīšanas funkcijai kā detalizēts veidnes objekta tips.
Mt Evans (Ivansa kalns)
Šis atjauninājums, ko prezentēs 3-5 mēnešus pēc OpenGL 3.0 laidiena, primāri būs atjauninājums, kurā būs ietverts modernas aparatūras iespējas atbalsts. Un tas sevī iekļaus ģeometrijas šeiderus, veselos skaitļus šeideros (integers in shaders), tekstūru masīvus un tūlītēju renderēšanu (instanced rendering).
Nūrs Mohammads Tarakī
Biogrāfija
1932. gadā sācis strādāt augļu eksporta kompānijā Pushtun Trading - sāka kā kurjers, pēc tam klerka palīgs, tad klerks kompānijas pārstāvniecībā Bombejā. 1937. gadā atgriezās dzimtenē un sāka paralēli maizes darbam aktīvi publicēties presē par literatūru un sociālām tēmām, tulkot. Sarakstīja un publicēja vairākas noveļu grāmatas: "Klaidonis Bangs" (1958.), "Vientuļais" (1962.) u.c. 1945. gadā kļuva par biznesmeņa un ekonomikas ministra Abdela Medžida Zaboli sekretāru, pēc tam strādāja dažādos amatos Kabulas Preses pārvaldē, izglītības iestādēs. 1952. gadā iecelts par preses sekretāru vēstniecībā Vašingtonā. Zaudēja darbu nākamajā gadā par Afganistānas karalistes varas iestāžu korumpētības publisku kritiku.
Žemaitija
Strīdus teritorija
1263.—1398. gadā Žemaitijas teritorija atradās konfliktu zonā starp Lietuvas dižkunigaitiju un Vācu ordeņa teritorijām Livonijā un Prūsijā. 1398. gadā pēc Saliņas līguma noslēgšanas dižkunigaitis Vītauts Dižais noslēdza miera līgumu ar Vācu ordeni, kurā "iznomāja" Žemaitiju ordeņa lielmestram. Tika izveidota Žemaitijas fogteja (Vogtei Samogitien), kuras pārvaldei lielmestrs iecēla īpašu fogtu. No 1405. gada fogta pienākumus pildīja vēlākais lielmestrs Mihaels Kihmeisters no Šternbergas (Michael Küchmeister von Sternberg). 1409. gadā sākās žemaišu sacelšanās, ko atbalstīja Polijas karalis Jagailis, kas bija formālais iemesls lielmestra Ulriha fon Juningena lēmumam doties karagājienā uz Lietuvu, kas beidzās ar Vācu ordeņa sagrāvi Grunvaldes kaujā. 1411. gadā pēc Pirmā Toruņas līguma Žemaitija tika iekļauta Lietuvas dižkunigaitijas sastāvā. 1422. un 1426. gadā pēc Melnas līguma apstiprināšanas Vācu ordenis atteicās no Žemaitijas, kurai pievienoja arī Kursas, Zemgales un Sēlijas dienvidu daļas. Tikai pēc tam 15. gadsimtā žemaiši kā pēdējā no Baltijas tautām atteicās no savas tradicionālās reliģijas un pieņēma katolicismu. Livonijas un Žemaitijas robežlīgumi slēgti 1426., 1473., 1529. un 1541. gadā.
Pelikāni
Izskats un īpašības
Pelikāni ir lieli putni ar gariem knābjiem un lielu rīkles maisu zem knābja. Abi dzimumi ir vienādi lieli, un to apspalvojums arī ir vienāds. Mazākais ģintī ir brūnais pelikāns (Pelecanus occidentalis), kura ķermeņa garums var būt 106 cm, spārnu plētums 1,83 m, svars 2,75 kg. Lielākais ir cirtainais pelikāns. Tā ķermeņa garums var sasniegt 190 cm, spārnu plētums var būt lielāks par 3 m, un svars 15 kg. Garākais knābis ir Austrālijas pelikānam (Pelecanus conspicillatus). Turklāt tas ir garākais putna knābis pasaulē.
Roplaiņi
Roplaiņi bija pieturas punkts dzelzceļa līnijā Rīga Preču—Ērgļi starp Baltavas pieturu un Ērgļu pieturu, Madonas novada Ērgļu pagastā. Bijušās pieturas tuvumā nav lielāku apdzīvotu vietu.
Džordžs Klūnijs
Televīzijā debitējis 1978. gadā. Lielāku popularitāti ir ieguvis ar lomu TV seriālā ER, kurā filmējās laika posmā no 1994. līdz 1999. gadam. Šajā laika posmā piedalījies vairāku filmu uzņemšanā, tai skaitā 1997. gadā "Betmens un Robins" un 1998. gadā filmā "Ārpus redzesloka", kur pirmoreiz sadarbojās ar režisoru Stīvenu Soderbergu. 1999. gadā filmā "Trīs karaļi" Klūnijam bija galvenā loma. 2001. gadā Dž. Klūnijs filmējās komerciāli veiksmīgajā filmā "Oušena banda". 2002. gadā debitēja režisora lomā ar biogrāfisko trilleri "Bīstamā prāta grēksūdzes". Kopš tā laika režisējis arī "Arlabunakti un visu labu" (2005), "Mīlestība bez noteikumiem" (Leatherheads; 2008) un "Marta īdas" (2011). Viņš ir saņēmis Amerikas Kinoakadēmijas balvu kā labākais otrā plāna aktieris par lomu filmā "Sīriāna" (Syriana; 2005) un ir ticis nominēts šai balvai kā labākais aktieris galvenajā lomā par lomām filmās "Maikls Kleitons" (2007), "Augstu gaisā" (2009) un "Pēcteči" (2011). Viņš ir vienīgais, kas Amerikas Kinoakadēmijas balvai ticis nominēts sešās dažādās kategorijās.